b'\n_START_ARTICLE_\nAjdovska \xc5\xbeena\n_START_PARAGRAPH_\nAjdovska \xc5\xbeena pri Pil\xc5\xa1tanju je kamniti osamelec, ki \xc5\xbee od nekdaj buri ljudsko domi\xc5\xa1ljijo. Zavarovan je kot naravni spomenik._NEWLINE_V strmem gozdnatem pobo\xc4\x8dju nad levim bregom Bistrice pod naseljem Pil\xc5\xa1tanj je v zrnatem dolomitu ve\xc4\x8d skalnih samotarjev nastalo s spiranjem mehkej\xc5\xa1e kamnine. Najbolj slikovita je Ajdovska \xc5\xbeena. Visoka je do 12 m (7 m na polo\xc5\xbeni strani) in \xc5\xa1iroka do 2 m. Ima antropoidni izgled in spominja na \xc5\xbeensko z otrokom v naro\xc4\x8dju. Zato obstaja tudi ve\xc4\x8d ina\xc4\x8dic zgodbe o nastanku, ena od teh pravi, da je \xc5\xbeena okamenela, ker je preklela sonce.'